Mannen til venstre, Breitind helt til høyre, navnløs mindre topp mellom. Sett fra Marstein.
Marstein stasjon på Raumabanen i bygda Marstein, med Mannen som den venstre toppen i bakgrunnen. Den høyeste toppen er Breitind. Stasjonen var i drift 1924–2012. Foto: Anders Beer Wilse, 1924 
**Mannen** er et fjell over Lyngheim i Romsdalen, i Rauma kommune i Møre og Romsdal. Det har en høyde på 1 294 meter over havet. Mannen har en særegen tindenål. Formen kan minne om en enorm gås som sitter og skuer ut over dalen. Andre assosierer formen med bokstaven Z. Den kan sees fra dalføret.[]

Lokalt omtales tindenåla som Mannen, mens fjellområdet omtales som Børa-platået. NVE omtaler Mannen som en del av Børa. Kartverket omtaler Mannen som et fjell. Den ligger innenfor Reinheimen nasjonalpark.

Myndighetene frykter at et stort fjellparti vil rase ut. En mindre del, kalt Veslemannen, var i oktober 2017 i rask bevegelse. Den raste i 21-tiden den 5. september 2019.

Fjellet er ustabilt og en frykter et større ras, opp mot 100 mill m³. Fjellet har siden 2009 vært overvåket av Åknes/Tafjord Beredskap. Det ustabile partiet er om lag 3 km. I 1941 falt spiret «Brura» på toppen av Trollveggen ned og etterlot en sky av steinstøv i Romsdalen.

«Mannen» helt til venstre i fjellmassivet Trolltindan, sett oppover Romsdalen.  Foto: Jac Brun 
Et mulig delskred på 2–3 millioner m³ kan komme til å krysse dalbunnen og ramme bebyggelse, jernbane og Europavei 136. Elva Rauma kan også bli demmet opp med avbrudd og fare for flom.

Høsten 2014 observerte geologene tydelig større bevegelse i fjellet. Det er svært følsomt for nedbør, og ved slutten av oktober ble flere hus evakuert og togtrafikken på Raumabanen innstilt. Den 3. desember fikk beboerne i området flytte hjem igjen, etter at bevegelsene i fjellet hadde stabilisert seg. Sjefgeolog Lars Harald Blikra mente mye av dramatikken rundt rasfaren i Mannen var medieskapt. Høsten 2017 ble beboerne igjen evakuert etter at farenivået ble satt til «rødt» etter at det ble registrert bevegelser i et mindre parti på omkring 120 000 m3. Myndighetene forsøkte å tilføre vann i sprekken for å utløse raset uten umiddelbart resultat. Bruk av sprengstoff ble ansett som for risikabelt. Forsøk med sprenging i Sveits viser at det er mulig men svært vanskelig og risikabelt for mannskapet. Det vil også være svært dyrt og kreve enorme mengder dynamitt. I 2018 ble forsøket på å utløse ras ved å tilføre vann oppgitt.

I et lite parti («Veslemannen») ble det i september 2018 målt over 60 cm bevegelse på ett døgn, som er det meste siden målingen tok til i 2014, og 2,4 meter i hele september, og opp til 50 cm per døgn og den tiende evakueringen i oktober 2018. På 30 dager til 14. oktober beveget «Veslemannen» seg 3,8 meter. Hovedfeltet på opp mot 3 millioner m3 beveger seg et par centimeter i året.

Den 5. september 2019 skjedde et ras.

|  |
| --- |
|  |
| Total bevegelse [cm] siden 6. oktober 2014 målt i Mannen i oktober og november 2014. |

Se også
-------

Noen store rasulykker på Nordvestlandet:

* Tafjord-ulykka
* Tjelle-skredet
* Lodalsulykkene i 1905 og 1936

Referanser
----------

1. ↑  Mannen på Norgeskart.no fra Statens kartverk
2. ↑  TV2
3. ↑  «Dette er Mannen!». *Rbnett*. 29. oktober 2014.
4. 1 2  «NVE følger med flere ustabile fjell». *Åndalsnes Avis*. 6. oktober 2016.
5. ↑  «Spørsmål og svar om Veslemannen». Arkivert fra originalen 16. oktober 2017. Besøkt 16. oktober 2017.
6. ↑  Angelica Hagen og Frode Andresen (6. september 2019). «Flere ras fra Veslemannen: NVE med siste nytt fra Veslemannen» **(norsk)**. Dagbladet. Arkivert fra originalen 6. september 2019. Besøkt 6. september 2019.
7. ↑  «Til toppen av Trollveggen». *Adresseavisen*. 12. september 2013.
8. ↑  «- Kan forvente et skred i løpet av kvelden». *Aftenposten*. 28. oktober 2014.
9. ↑  NRK -
10. ↑  «Ekstrem fare for ras fra Mannen – folk i området evakuert». *NRK* **(norsk)**. 15. oktober 2017. Besøkt 15. oktober 2017.
11. 1 2  Bjerknes, Silje Steinnes (13. oktober 2018). «Difor kan dei ikkje sprenge Veslemannen». *NRK* **(norsk nynorsk)**. Besøkt 14. oktober 2018.
12. ↑  «NVE kutter vanntilførselen til Veslemannen». *NRK*. 16. mai 2018. Besøkt 17. mai 2018.
13. ↑
14. ↑  Roaldseth, Sara Lovise (15. oktober 2017). «Rekordbevegelser i Mannen». *NRK*. Besøkt 13. september 2018.
15. ↑  Auka bevegelsar og steinsprang frå Mannen
16. ↑
17. ↑
18. ↑  «Mannen, dagsrapport 29.10.2014». Åknes/Tafjord Beredskap IKS. 29. oktober 2014. Besøkt 31. oktober 2014.
19. ↑  «Ustabilt fjellparti over Lyngheim ved Mannen Statusrapport til beredskapsaktørar 3.Desember 2014». geofagleg gruppe, Åknes/Tafjord Beredskap. 3. desember 2014. Arkivert fra originalen 10. desember 2014. Besøkt 7. desember 2014.

Eksterne lenker
---------------

* Faren for fjellskred fra fjellet Mannen i Romsdalen (NGU Rapport 2008.087)
* *- Dette er den egentlige Mannen* (vg.no 30.10.2013)


|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |